CELEX: 32020R1648
Language: lv
Date: 2020-11-06 00:00:00
Title: Padomes Īstenošanas regula (ES) 2020/1648 (2020. gada 6. novembris), ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju

6.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 370/1
               
            
         PADOMES ĪSTENOŠANAS REGULA (ES) 2020/1648
         (2020. gada 6. novembris),
         ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 765/2006 (2006. gada 18. maijs) par ierobežojošiem pasākumiem attiecībā uz Baltkrieviju (1) un jo īpaši tās 8.a panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumus,
         tā kā:
         
                     (1)
                  
                  
                     Padome 2006. gada 18. maijā pieņēma Regulu (EK) Nr. 765/2006 par ierobežojošiem pasākumiem attiecībā uz Baltkrieviju.
                  
               
                     (2)
                  
                  
                     Baltkrievijā 2020. gada 9. augustā notika prezidenta vēlēšanas, un tika secināts, ka tās neatbilst starptautiskajiem standartiem, turklāt tās aizēnoja represijas pret neatkarīgajiem kandidātiem un miermīlīgu protestētāju brutāla apspiešana pēc minētajām vēlēšanām. Savienības Augstais pārstāvis ārlietās un drošības politikas jautājumos (“Augstais pārstāvis”) 2020. gada 11. augustā Savienības vārdā nāca klajā ar deklarāciju, kurā tika secināts, ka vēlēšanas nebija ne brīvas, ne godīgas. Deklarācijā arī bija pausts, ka varētu tikt piemēroti pasākumi tām personām, kas ir atbildīgas par vardarbību, nepamatotu aizturēšanu un vēlēšanu rezultātu falsificēšanu.
                  
               
                     (3)
                  
                  
                     Padome 2020. gada 2. oktobrī pieņēma Īstenošanas regulu (ES) 2020/1387 (2), ar kuru tika noteiktas 40 personas, kas identificētas kā atbildīgas par represijām un iebiedēšanu, kas vērstas pret miermīlīgiem demonstrantiem, opozīcijas locekļiem un žurnālistiem pēc 2020. gada prezidenta vēlēšanām Baltkrievijā, kā arī par Centrālās vēlēšanu komisijas izdarītajiem pārkāpumiem minēto vēlēšanu procesā.
                  
               
                     (4)
                  
                  
                     Augstais pārstāvis 2020. gada 24. septembrī Savienības vārdā nāca klajā ar deklarāciju, kurā pausts, ka Aleksandr Lukashenko tā sauktajai “inaugurācijai” un viņa pasludinātajam jaunajam mandātam Baltkrievijā nav nekādas demokrātiskas leģitimitātes. Deklarācija tika uzsvērts – Savienība sagaida, ka Baltkrievijas iestādes nekavējoties atturēsies no jebkādām turpmākām represijām un vardarbības pret Baltkrievijas tautu un nekavējoties un bez nosacījumiem atbrīvos visus aizturētos, tostarp politieslodzītos.
                  
               
                     (5)
                  
                  
                     Ņemot vērā nopietno stāvokli Baltkrievijā un notiekošās represijas pret pilsonisko sabiedrību un opozīcijas aktīvistiem, Aleksandr Lukashenko un 14 citas personas būtu jāiekļauj to personu un vienību sarakstā, uz kurām attiecina ierobežojošus pasākumus, kā izklāstīts Regulas (EK) Nr. 765/2006 I pielikumā.
                  
               
                     (6)
                  
                  
                     Regulas (EK) Nr. 765/2006 I pielikums būtu attiecīgi jāgroza,
                  
               IR PIEŅĒMUŠI ŠO REGULU.
         
            1. pants
            Regulas (EK) Nr. 765/2006 I pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 6. novembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 134, 20.5.2006., 1. lpp.
         
         
            (2)  Padomes Īstenošanas regula (ES) 2020/1387 (2020. gada 2. oktobris), ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju (OV L 319I, 2.10.2020., 1. lpp.).
      
      
         
            PIELIKUMS
            Regulas (EK) Nr. 765/2006 I pielikumā pievieno šādas personas:
            
               
                            
                        
                        
                           Vārds
                           Baltkrievu valodas transkripcija
                           Krievu valodas transkripcija
                        
                        
                           Vārds
                           (baltkrievu valodā)
                        
                        
                           Vārds
                           (krievu valodā)
                        
                        
                           Identifikācijas
                           informācija
                        
                        
                           Pamatojums iekļaušanai sarakstā
                        
                     
                           “45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           Baltkrievijas Republikas prezidents
                           Dzimšanas datums: 30.8.1954.
                           Dzimšanas vieta: Kopisa, Vitebskas apgabals, bijusī PSRS (tagad Baltkrievija)
                           Dzimums: vīrietis
                        
                        
                           Kā Baltkrievijas prezidents, kam ir vara pār valsts struktūrām, viņš ir atbildīgs par valsts aparāta vardarbīgajām represijām, kas veiktas pirms un pēc 2020. gada prezidenta vēlēšanām, jo īpaši nereģistrējot svarīgus opozīcijas kandidātus vēlēšanām, patvaļīgi arestējot miermīlīgus demonstrantus un slikti izturoties pret viņiem, kā arī veicot iebiedēšanu un vardarbību, kas vērsta pret žurnālistiem.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Prezidenta nacionālās drošības padomnieks, Drošības padomes loceklis
                           Dzimšanas datums: 28.11.1975.
                           Dzimšanas vieta: Mogilev/Mahiliou (bijusī PSRS, tagad Baltkrievija)
                           Dzimums: vīrietis
                        
                        
                           Kā prezidenta nacionālās drošības padomnieks un Drošības padomes loceklis, kā arī neoficiāls Baltkrievijas Drošības spēku uzraudzītājs viņš ir atbildīgs par represiju un iebiedēšanas kampaņu, ko valsts aparāts īstenoja pēc 2020. gada prezidenta vēlēšanām, jo īpaši, patvaļīgi arestējot miermīlīgus demonstrantus un slikti izturoties pret viņiem, tostarp, viņus spīdzinot, kā arī veicot iebiedēšanu un vardarbību, kas vērsta pret žurnālistiem.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Prezidenta administrācijas vadītājs (Chief of Staff of the Presidential Administration)
                           Dzimšanas datums: 14.1.1963.
                           Dzimšanas vieta: Stolitsa ciems, Vitebsk/Viciebsk Oblast (bijusī PSRS, tagad Baltkrievija)
                           Dzimums: vīrietis
                        
                        
                           Kā prezidenta administrācijas vadītājs viņš ir cieši saistīts ar prezidentu un ir atbildīgs par prezidenta pilnvaru īstenošanas nodrošināšanu iekšpolitikā un ārpolitikā. Tādējādi viņš atbalsta Lukashenka režīmu, tostarp represiju un iebiedēšanas kampaņu, ko valsts aparāts īstenoja pēc 2020. gada prezidenta vēlēšanām.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           
                              KGB priekšsēdētājs, bijušais Valsts kontroles komitejas priekšsēdētājs
                           Dzimšanas datums: 8.9.1966.
                           Dzimšanas vieta: ciems Privalki/Privalka, Hrodna/Grodno Oblast (bijusī PSRS, tagad Baltkrievija)
                           Dzimums: vīrietis
                        
                        
                           Būdams vadītāja statusā kā Valsts drošības komitejas KGB priekšsēdētājs un bijušais Valsts kontroles komitejas priekšsēdētājs, viņš ir atbildīgs par represiju un iebiedēšanas kampaņu, ko valsts aparāts īstenoja pēc 2020. gada prezidenta vēlēšanām, jo īpaši, patvaļīgi arestējot miermīlīgus demonstrantus un slikti izturoties pret viņiem, tostarp, viņus spīdzinot, kā arī veicot iebiedēšanu un vardarbību, kas vērsta pret žurnālistiem.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Iekšlietu ministrijas Galvenā likuma un kārtības aizsardzības un pārkāpumu novēršanas direktorāta (Main Directorate of Law and Order Protection and Prevention) vadītājs
                           Dzimšanas datums: 29.5.1964.
                           Dzimums: vīrietis
                        
                        
                           Būdams vadītāja statusā kā Iekšlietu ministrijas Galvenā likuma un kārtības aizsardzības un pārkāpumu novēršanas direktorāta vadītājs, viņš ir atbildīgs par represiju un iebiedēšanas kampaņu, ko valsts aparāts īstenoja pēc 2020. gada prezidenta vēlēšanām, jo īpaši, patvaļīgi arestējot miermīlīgus demonstrantus un slikti izturoties pret viņiem, tostarp, viņus spīdzinot, kā arī veicot iebiedēšanu un vardarbību, kas vērsta pret žurnālistiem.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           Izmeklēšanas komitejas priekšsēdētājs
                           Dzimšanas datums: 25.3.1970.
                           Dzimšanas vieta: ciems Cierabličy, Brest Oblast (bijusī PSRS, tagad Baltkrievija)
                           Dzimums: vīrietis
                        
                        
                           Būdams vadītāja statusā kā Izmeklēšanas komitejas priekšsēdētājs, viņš ir atbildīgs par represiju un iebiedēšanas kampaņu, ko komiteja īstenoja pēc 2020. gada prezidenta vēlēšanām, īpaši par izmeklēšanas darbībām, kas tikta veiktas pret Koordinācijas padomi, kuru opozīcija bija izveidojusi minēto vēlēšanu rezultātu apstrīdēšanai, un miermīlīgiem demonstrantiem.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Bijušais izmeklēšanas komitejas priekšsēdētāja pirmais vietnieks, pašlaik Tiesu ekspertīžu valsts komitejas priekšsēdētājs
                           Dzimšanas datums: 7.9.1973.
                           Dzimšanas vieta: Minsk (bijusī PSRS, tagad Baltkrievija)
                           Dzimums: vīrietis
                        
                        
                           Savā bijušajā vadītāja statusā kā Izmeklēšanas komitejas priekšsēdētāja pirmais vietnieks, viņš ir atbildīgs par represiju un iebiedēšanas kampaņu, ko komiteja īstenoja pēc 2020. gada prezidenta vēlēšanām, īpaši par izmeklēšanas darbībām, kas tikta veiktas pret Koordinācijas padomi, kuru opozīcija bija izveidojusi minēto vēlēšanu rezultātu apstrīdēšanai, un miermīlīgiem demonstrantiem.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Izmeklēšanas komitejas priekšsēdētāja vietnieks
                           Dzimšanas datums: 17.7.1974.
                           Dzimšanas vieta: Rechitsa, Gomel Oblast (bijusī PSRS, tagad Baltkrievija)
                           Dzimums: vīrietis
                        
                        
                           Būdams vadītāja statusā kā Izmeklēšanas komitejas priekšsēdētāja vietnieks, viņš ir atbildīgs par represiju un iebiedēšanas kampaņu, ko komiteja īstenoja pēc 2020. gada prezidenta vēlēšanām, īpaši par izmeklēšanas darbībām, kas tikta veiktas pret Koordinācijas padomi, kuru opozīcija bija izveidojusi minēto vēlēšanu rezultātu apstrīdēšanai, un miermīlīgiem demonstrantiem.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Izmeklēšanas komitejas priekšsēdētāja vietnieks
                           Dzimšanas datums: 1.8.1973.
                           Dzimšanas vieta: Brest (bijusī PSRS, tagad Baltkrievija)
                           Dzimums: vīrietis
                        
                        
                           Būdams vadītāja statusā kā Izmeklēšanas komitejas priekšsēdētāja vietnieks, viņš ir atbildīgs par represiju un iebiedēšanas kampaņu, ko komiteja īstenoja pēc 2020. gada prezidenta vēlēšanām, īpaši par izmeklēšanas darbībām, kas tikta veiktas pret Koordinācijas padomi, kuru opozīcija bija izveidojusi minēto vēlēšanu rezultātu apstrīdēšanai, un pret miermīlīgiem demonstrantiem.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр’евiч ПАЎЛЮЧЕНКА
                        
                        
                           Андрей Юрьевич ПАВЛЮЧЕНКО
                        
                        
                           Darbības analīzes centra vadītājs
                           Dzimšanas datums: 1.8.1971.
                           Dzimums: vīrietis
                        
                        
                           Būdams vadītāja statusā kā Darbības analīzes centra vadītājs, viņš ir cieši saistīts ar prezidentu un ir atbildīgs par pilsoniskās sabiedrības apspiešanu, kas īpaši tika panākta, par pilsoniskās sabiedrības, miermīlīgu demonstrantu un žurnālistu apspiešanas līdzekli izmantojot telesakaru tīklu savienojumu pārtraukšanu.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Informācijas ministra vietnieks Dzimšanas datums: 10.7.1972.
                           Dzimšanas vieta: ciems Koshelevo, Grodno/Hrodna apgabals (bijusī PSRS, tagad Baltkrievija)
                           Dzimums: vīrietis
                        
                        
                           Būdams vadītāja statusā kā informācijas ministra vietnieks, viņš ir atbildīgs par pilsoniskās sabiedrības apspiešanu, īpaši par to, ka ar Informācijas ministrijas lēmumu Baltkrievijā pēc 2020. gada prezidenta vēlēšanām tika pārtraukta piekļuve neatkarīgām tīmekļa vietnēm un ierobežota piekļuve internetam, minētā rīcība kalpoja par pilsoniskās sabiedrības, miermīlīgu demonstrantu un žurnālistu apspiešanas līdzekli.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Baltkrievijas prezidenta preses sekretāre
                           Dzimšanas datums: 16.2.1984.
                           Dzimšanas vieta: Minsk (bijusī PSRS, tagad Baltkrievija)
                           Pirmslaulību uzvārds: Kirsanova (RU: Кирсанова) vai Selyun (RU: Селюн)
                           Dzimums: sieviete
                        
                        
                           Kā Baltkrievijas prezidenta preses sekretāre viņa ir cieši saistīta ar prezidentu un ir atbildīga par prezidenta darbības koordināciju plašsaziņas līdzekļos, tostarp par paziņojumu sagatavošanu un publiskas uzstāšanās organizēšanu. Tādējādi viņa atbalsta Lukashenka režīmu, tostarp represiju un iebiedēšanas kampaņu, ko valsts aparāts īstenoja pēc 2020. gada prezidenta vēlēšanām. Konkrētāk – pēc 2020. gada prezidenta vēlēšanām nākot klajā ar publiskiem paziņojumiem, kuros tika aizstāvēts prezidents un kritizēti opozīcijas aktīvisti un miermīlīgie protestētāji, viņa ir piedalījusies smaga kaitējuma nodarīšanā demokrātijai un tiesiskumam Baltkrievijā.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Alfa vienības komandieris
                           Dzimšanas datums: 21.8.1975.
                           Dzimums: vīrietis
                        
                        
                           Būdams Alfa vienības spēku komandiera statusā, viņš ir atbildīgs par represiju un iebiedēšanas kampaņu, ko šie spēki īstenoja pēc 2020. gada prezidenta vēlēšanām, jo īpaši, patvaļīgi arestējot miermīlīgus demonstrantus un slikti izturoties pret viņiem, tostarp, viņus spīdzinot, kā arī veicot iebiedēšanu un vardarbību, kas vērsta pret žurnālistiem.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Bijušais Drošības padomes valsts sekretārs
                           Dzimšanas datums: 25.6.1967.
                           Dzimšanas vieta: Revyaki ciems, Vitebsk/Viciebsk Oblast, (bijusī PSRS, tagad Baltkrievija)
                           Dzimums: vīrietis
                        
                        
                           Kā bijušais Drošības padomes valsts sekretārs vadītājs viņš ir cieši saistīts ar prezidentu un atbildīgs par represiju un iebiedēšanas kampaņu, ko valsts aparāts īstenoja pēc 2020. gada prezidenta vēlēšanām, jo īpaši, patvaļīgi arestējot miermīlīgus demonstrantus un slikti izturoties pret viņiem, tostarp, viņus spīdzinot, kā arī veicot iebiedēšanu un vardarbību, kas vērsta pret žurnālistiem.
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           Baltkrievijas Republikas Konstitucionālās tiesas priekšsēdētājs
                           Dzimšanas datums: 18.10.1954.
                           Dzimšanas vieta: Minsk Oblast (bijusī PSRS, tagad Baltkrievija)
                           Dzimums: vīrietis
                        
                        
                           Kā Konstitucionālās tiesas priekšsēdētājs viņš ir atbildīgs par Konstitucionālās tiesas 2020. gada 25. augustā pieņemto lēmumu, ar kuru tika leģitimēti krāpniecisko vēlēšanu rezultāti. Tādējādi viņš ir atbalstījis un atvieglojis tās represiju un iebiedēšanas kampaņas darbības, kuru valsts aparāts īstenoja pret miermīlīgiem demonstrantiem un žurnālistiem, un tāpēc viņš ir atbildīgs par smaga kaitējuma nodarīšanu demokrātijai un tiesiskumam Baltkrievijā.”